13/11/2014 | Administración LocalMunicipal
Oroso
Anuncio

LOGO DE VER que o vixente Plan Xeral de Ordenación Municipal (DOG núm.40, do 28/02/2005; BOP núm.63 do 18/03/2005), delimita o solo urbanizable delimitado AR Sector Nº 1, “Río Carboeiro 1”, a desenvolver polo sistema de compensación. LOGO DE VER que en data 22/04/2013 (RE 1842 do 22/04/2013), o representante da xunta de compensación do sector achegou no Rexistro Xeral do Concello unha solicitude de tramitación e aprobación dun estudio de detalle, redactado por Monteoliva Arquitectura SLP, co obxecto de readaptar as aliñacións nun bloque de vivendas (parcelas 6A e 6B do proxecto de compensación), mantendo o seu volume, desprazándoo cara o interior do rueiro debido a existencia dunha tubaxe de gas que impide a construción próxima ao mesmo, sen alterar o resto dos parámetros urbanísticos do bloque (ratificación da xunta de compensación do 19/09/2013, RE 4786 do 03/10/2013). TENDO EN CONTA que por Resolución da Alcaldía do 27/12/2013 aprobase inicialmente o estudio de detalle e se abre un período de exposición pública do expediente por un prazo de 20 días hábiles, mediante a publicación de anuncios no Diario Oficial de Galicia e nun dos xornais de maior circulación da provincia. TENDO EN CONTA que o 29/04/2014 o Pleno do Concello (punto 3 da orde do día), aprobou definitivamente o estudo de detalle promovido pola xunta de compensación da área de reparto núm.1, polígono 2 “Río Carboeiro 1”, co obxecto de readaptar as aliñacións no bloque de vivendas (parcelas 6A e 6B do proxecto de compensación), mantendo o seu volume, desprazándoo cara o interior do rueiro debido a existencia dunha tubaxe de gas que impide a construción próxima ao mesmo, sen alterar o resto dos parámetros urbanísticos do bloque. TENDO EN CONTA o requirimento da Secretaría Xeral de Ordenación do Territorio e Urbanismo da Consellería de Medio Ambiente Territorio e Urbanismo da Xunta de Galicia, para que o concello anule no prazo máximo dun mes o dito acordo do Pleno do Concello do 29/04/2014 por vulnerar o artigo 73.2 c) da Lei 9/2002, do 30 de decembro, de ordenación urbanística e protección do medio rural de Galicia ao prever modificar a cualificación de terreos que o plan xeral prevé como sistema local de espazos libres públicos e viario público e por carecer de informe de informe favorable da Comisión Superior de Urbanismo de Galicia de Galicia. CONSIDERANDO que á vista do actuado o Pleno da Corporación en sesión celebrada o día 31/07/2014 adoptou o acordo de incoar expediente de revisión de oficio do acordo do Pleno do Concello de 29/04/2014 (punto 3 da orde do día) polo que se aproba definitivamente o estudo de detalle promovido pola xunta de compensación da área de reparto num.1 Polígono 2 “Rio Carboeiro 1” e que tal acordo foi remitido ao Consello Consultivo de Galicia para que este procedera á emisión do preceptivo informe. LOGO DE VER que con data de 17 de setembro de 2014 (RE nº 4789/2014 do 23/09) foi remitido a este Concello o acordo adoptado polo Consello Consultivo de Galicia en relación ao antedito expediente acordando no mesmo devolver o expediente, sen a emisión do correspondente ditame preceptivo, para que se proceda a instrución do procedemento. LOGO DE VER o informe emitido polo Secretario da Corporación con data de 30 de outubro de 2014, proponse ao Pleno do Concello, previo ditame da Comisión informativa de ordenación do territorio e urbanismo a adopción deste acordo: PRIMEIRO: Declarar a caducidade de conformidade co previsto no artigo 102.5 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, do expediente de revisión de oficio incoado por acordo plenario adoptado o dia 31/07/2014 relativo ao acordo do Pleno do Concello do 29/04/2014 (punto 3 da orde do día), polo que se aproba definitivamente o estudo de detalle promovido pola xunta de compensación da área de reparto núm.1, polígono 2 “Río Carboeiro 1”, co obxecto de readaptar as aliñacións no bloque de vivendas (parcelas 6A e 6B do proxecto de compensación), mantendo o seu volume, desprazándoo cara o interior do rueiro debido a existencia dunha tubaxe de gas que impide a construción próxima ao mesmo, sen alterar o resto dos parámetros urbanísticos do bloque, por ter transcorrido o prazo máximo para a resolución do mesmo. SEGUNDO: Incoar novo expediente de revisión de oficio do acordo do Pleno do Concello do 29/04/2014 (punto 3 da orde do día), polo que se aproba definitivamente o estudo de detalle promovido pola xunta de compensación da área de reparto núm.1, polígono 2 “Río Carboeiro 1”, co obxecto de readaptar as aliñacións no bloque de vivendas (parcelas 6A e 6B do proxecto de compensación), mantendo o seu volume, desprazándoo cara o interior do rueiro debido a existencia dunha tubaxe de gas que impide a construción próxima ao mesmo, sen alterar o resto dos parámetros urbanísticos do bloque, por ter transcorrido o prazo máximo para a resolución do mesmo. TERCEIRO: Acordar incorporar ao expediente que se incoa o informe emitido polo Secretario da Corporación con data de 22 de xullo de 2014 así como o requirimento de anulación do acordo realizado pola Secretaría Xeral de Ordenación do Territorio e Urbanismo da Consellería de Medio Ambiente Territorio e Infraestructuras da Xunta de Galicia. CUARTO: Notificar o presente acordo á xunta de compensación así como aos propietarios afectados e proceder á súa publicación no Boletín Oficial da Provincia, facéndolle saber a calquera interesado que de conformidade co previsto no artigo 84 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, se lle concede un prazo de 10 días para que poidan formular cantas alegacións que estimen oportunas e poidan achegar canta documentación consideren procedente. QUINTO: Unha vez realizados os trámites sinalados no punto anterior, devólvase ao Pleno da Corporación para que proceda a aprobar a proposta de acordo para que poida ser remitida ao Conselle Consultivo de Galicia para o seu ditame. SEXTO: DARLLE TRASLADO deste acordo á Secretaría Xeral de Ordenación do Territorio e Urbanismo da Consellería de Medio Ambiente Territorio e Urbanismo da Xunta de Galicia e á Axencia de Protección da Legalidade Urbanística (artigo 56 da Lei 7/1985, de 2 de abril, reguladora das bases de réxime local; artigo 203 da Lei 5/1997, de 22 de xullo, de administración local de Galicia; artigo 92.5 da Lei 9/2002, do 30 de decembro, de ordenación urbanística e protección do medio rural de Galicia; e artigo 113 b) do Real decreto 2568/1986, polo que se aproba o Regulamento de organización, funcionamento e réxime xurídico das entidades locais). Oroso a 6 de novembro de 2014. O Alcalde. Onita Gianni Malabia Pia.